शहर के वार्ड 21 के रीको क्षेत्र में हादसे के दूसरे दिन रविवार को कार्यवाहक जिला रसद अधिकारी कुंतन बिश्नोई ने घटनास्थल और पुलिस थाने में जब्त गैस सिलेण्डर के उपकरणों की जांच की। इसमें गैस सिलेण्डर एचपी का और रेग्युलेटर इंडेन कंपनी का मिला। सिलेण्डर की पाइप फटी हुई व चूल्हा भी खस्ताहाल मिला। आंशका जाहिर की कि घटिया क्वालिटी के उपकरण काम में लिए जाने से गैस रिसाव होने से हादसा हुआ। टीम में शाहपुरा तहसीलदार सूर्यकांत शर्मा, प्रवर्तन निरीक्षक निशांत पंचौली, एचपी गैस के एरिया सेल्स मैनेजर विमल शर्मा, इण्डियन गैस के रविन्द्र मीणा, भारत गैस कंपनी के रितेश चावला, रसद अधिकारी कुंतन बिश्नोई के नेतृत्व में घटनास्थल के पास एक भवन और ट्रक बॉडी बनाने वाले कारखाने में भी दबिश दी। भवन में बाहरी श्रमिकों के पास से एक सिलेण्डर बरामद किया गया। इसमें भी सिलेण्डर और रेग्युलेटर अलग-अलग कंपनी के मिले है।